**Ministru kabineta noteikumu projekta**

 **„Grozījumi Ministru kabineta 2016. gada 12. janvāra noteikumos Nr. 30**

 **„Kuģu radio un navigācijas aprīkojuma izmantošanas un apkalpošanas noteikumi"”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
|  | Mērķis, risinājums un projekta spēkā stāšanās laiks (500 zīmes bez atstarpēm) |  Projekts šo jomu neskar |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Jūrlietu pārvaldes un jūras drošības likuma 11. panta desmitā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz kuģu radio aprīkojuma drošības prasības Latvijas Kuģu reģistrā reģistrētajiem kuģiem, kas nav pakļauti 1974. gada Starptautiskās konvencijas par cilvēku dzīvības aizsardzību uz jūras un tās 1988. gada protokola (turpmāk – SOLAS konvencija) IV un V nodaļas prasībām, un navigācijas aprīkojuma prasības kravas, pasažieru un zvejas kuģiem nosaka Ministru kabineta 2016. gada 12. janvāra noteikumi Nr. 30 „Kuģu radio un navigācijas aprīkojuma izmantošanas un apkalpošanas noteikumi” (turpmāk – Noteikumi Nr.30). Ministru kabineta noteikumu projekts „Grozījumi Ministru kabineta 2016. gada 12. janvāra noteikumos Nr.30 „Kuģu radio un navigācijas aprīkojuma izmantošanas un apkalpošanas noteikumi” (turpmāk – Projekts) izstrādāts atbilstoši JPJDL 11. panta desmitajā daļā ietvertajam deleģējumam.Projekta mērķis ir noteikt navigācijas aprīkojuma prasības atpūtas kuģiem, kā arī novērst praksē konstatētās tiesiskā regulējuma nepilnības, gan redakcionāli, gan pēc būtības precizējot atsevišķas Noteikumu Nr. 30 normas. Navigācijas aprīkojuma prasības atpūtas kuģiem tika reglamentētas Ministru kabineta 2008. gada 25. marta noteikumos Nr. 201 „Noteikumi par atpūtas kuģu drošību”, bet ar 2017. gada 4. aprīlī veiktajiem grozījumiem minētajos noteikumos, normas par navigācijas aprīkojuma prasībām atpūtas kuģiem tika svītrotas ar mērķi novērst normatīvā regulējuma sadrumstalotību, un navigācijas aprīkojuma prasības visiem kuģu tipiem, arī atpūtas kuģiem, apvienot vienos noteikumos, t.i., Noteikumos Nr. 30.Projekts precizē noteikumos Nr. 30 ietvertās atsauces uz normatīvajiem aktiem (1., 7., 9. un 17. punkts) atbilstoši spēkā esošajiem attiecīgo normatīvo aktu nosaukumiem. Noteikumu Nr. 30 piemērošanas precīzākai izpratnei Projekta 3. punkts definē jēdzienus “iekšējie ūdeņi” un “kravas kuģis”. Ar grozījumiem Noteikumu Nr. 30 26. punktā (Projekta 6. punkts) tiek samazinātas prasības D kategorijas atpūtas kuģiem, nosakot, ka punktā ietvertā prasība netiek attiecināta uz atpūtas kuģiem ar korpusa garumu mazāku vai vienādu ar 12 metriem. Ar 33. punkta (Projekta 8. punkts) precizējumu tiek samazināts prasību apjoms atpūtas kuģiem attiecībā uz radio aprīkojuma nepārtrauktas darbības nodrošinājumu. Jaunā redakcijā tiek izteikts Noteikumu nr. 30 76. punkts, (Projekta 16. punkts), precizējot nodaļas “Navigācijas aprīkojuma prasības” attiecināšanu uz atpūtas kuģiem. Noteikumi Nr. 30 tiek papildināti ar 82.¹ punktu (Projekta 18. punkts), kas nostiprina prasību kravas un pasažieru kuģu aprīkošanai ar navigācijas kartēm un publikācijām atbilstoši SOLAS konvencijas prasībām. Tāpat arī Noteikumi Nr. 30 tiek papildināti ar jaunu 84.4. apakšpunktu (Projekta 20. punkts), kas gan kravas kuģus ar bruto tilpību lielāku par 150, gan visus pasažieru kuģus paredz aprīkot ar komandtiltiņa navigācijas sardzes signalizācijas sistēmu atbilstoši SOLAS konvencijas prasībām. Tiek precizēts Noteikumu Nr. 30 99. punkts un svītrots 100. punkts nolūkā novērst prasību dublēšanos attiecībā uz zvejas kuģiem. Projekta 29. punkts papildina Noteikumus Nr. 30 ar jaunu 6.4. apakšnodaļu, kas nosaka navigācijas prasības atpūtas kuģiem.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar VAS “Latvijas Jūras administrācija”. |
| 4. | Cita informācija |  Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrētu atpūtas kuģu īpašnieki (pašreiz Latvijas Kuģu reģistrā reģistrēti 578 atpūtas kuģi). |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3.  | Administratīvo izmaksu monetārs novērtējums | Projekts šo jomu neskar |
| 4.  | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē  | 2018. gada 22.martā projekts tika publicēts Satiksmes ministrijas tīmekļa vietnē, sadaļā “Sabiedrības līdzdalība” (http:://www.sam.gov.lv/satmin/content/?cat=553) sākotnējo paziņojumu par līdzdalības procesu. Tādējādi savus priekšlikumus par Projektu varēja izteikt ikviena ieinteresētā persona. |
| 3. | Sabiedrības līdzdalības rezultāti  | Priekšlikumi vai iebildumi nav saņemti |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Satiksmes ministrija sadarbībā ar VAS “Latvijas Jūras administrācija”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmēs pārvaldes iestāžu funkcijas un uzdevumus, neietekmē pieejamos cilvēkresursus.Nav nepieciešama jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Satiksmes ministrs Uldis Augulis

 Vīza: valsts sekretārs Kaspars Ozoliņš

Putāne 67062108

vija.putane@lja.lv